**Antun Vrdoljak** (Imotski, 4.6. 1931 - ) je hrvatski filmski i televizijski glumac, režiser, producent i nacionalistički političar.

Biografija
----------

Studirao glumu na Kazališnoj akademiji u Zagrebu. Na filmu se javlja kao glumac 1957. (*Nije bilo uzalud* N. Tanhofera). Uloga putnika u Tanhoferovu filmu *H-8* (1958.) donosi mu – zbog pučkog šarma priprostog mladića – veliku popularnost. Glumio je u oko 20 filmova i koprodukcijskih projekata. Za ulogu ratne žrtve u filmu *Rat* (1960.) V. Bulajića nagrađen je Zlatnom arenom na festivalu u Puli.

Kao režiser debitira pričom u omnibusu *Ključ* (Poslije predstave – sc. Zvonimir Berković, 1965.) Njegov cjelovečernji debut se smatra ujedno i najuspješnijim naslovom: *Kad čuješ zvona* (1969.) prema Ratnom dnevniku Ivana Šibla (Nagrada publike "Jelen" u Puli). Tematici NOB-a, Vrdoljak pristupa iz duhovite i ideološki neopterećene vizure što ponovo potvrdjuje kod publike uspjelim filmom *U gori raste zelen bor* (1971. Velika srebrna arena i "Jelen" u Puli) prema Šiblovu Ratnom dnevniku, te *Povratak* (1979.). Zaokupljaju ga ekranizacije književnih djela. Prva je *Mećava* (1977.) prema istoimenoj drami P. Budaka, o teškom životu predratnog ličkog sela, s motivom iseljeništva, slijedi *Kiklop* (1982, "Jelen" u Puli) prema romanu R. Marinkovića te *Glembajevi* (1988.) prema drami *Gospoda Glembajevi* (nagrađivana u Puli), u kojoj do izražaja dolazi redateljev kompetentan rad s glumcima. U međuvremenu je režirao dramu o problemu delikvencije *Deps* (1974.), te 2 "regionalne" komedije – *Ljubav i poneka psovka* (1969.) i *Od petka do petka* (1985.). Za Televiziju Zagreb realizirao je TV – seriju *Prosjaci i sinovi* po romanu I. Raosa i *Zagrljaj* po romanu R. Marinkoviću (ujedno film "*Karneval*", "*Anđeo*" i "*Prah*", 1989.)

Pred prve višestranačke izbore 1990. godine Vrdoljak je zajedno s 200 vodećih hrvatskih intelektualaca javno podržao umjerenu Koaliciju narodnog sporazuma, ali se pred kraj kampanje opredijelio za Hrvatsku demokratsku zajednicu, postavši jednim od najbližih prijatelja i suradnika Franje Tuđmana. Zbog toga je nakon pobjede HDZ-a 30. 5. 1990. izabran za jednog od šest potpredsjednika Hrvatske. Na tom je mjestu ostao do uvođenja Božićnog ustava, a u tom periodu mu je bilo povjereno organiziranje Prvenstva Evrope u atletici u Splitu 1990. godine. Tada se istakao organizacijskim sposobnostima i ostavio dobar dojam na međunarodne funkcionare, zbog čega je primljen za člana Međunarodnog olimpijskog odbora.

Godine 1991. je imenovan za novog direktora HRT-a. Njegov mandat je bio obilježen kontroverzama vezanim uz korištenje državne televizije isključivo kao propagandno sredstvo Tuđmanovog režima, čistkama srpskih i političkih nepodobnih kadrova, kao i optužbe da je za vrijeme rata promovirao govor mržnje. Sam Vrdoljak je izazivao kontroverze izjavama u kojima je vođu opozicije Dražena Budišu optuživao da je Srbin, kao i protiv Bad Blue Boysa nezadovoljnih promjenom imena kluba NK Dinamo Zagreb u *NK Croatia*. Vrdoljak je s mjesta direktora HRT otišao godine 1995. ali je ostao zastupnik HDZ-a u Saboru sve do 2000.

Za vrijeme trećesiječanjske vlasti se vratio snimanju filmova te napravio film i TV-seriju *Duga mračna noć*, a od 2010. se na programu HRT emitirala i njegova kontroverzna igrano-dokumentarna serija *Tito*.

Njegov zet je poznati glumac Goran Višnjić, a snaha poznata pjevačica Vanna.

Filmografija
------------

### Glumački nastupi

* "Družba Pere Kvržice" kao učitelj (1970.)
* "Protest" kao policijski istražitelj Marković (1967.)
* "Letovi koji se pamte" (1967.)
* "Katakombe" (1964.)
* "Naš avto" kao novinar (1962.)
* "Sreća dolazi u 9" kao Miki (1961.)
* "Rat" kao John Johnson (1960.)
* "Vjetar je stao pred zoru" kao Mirko (1959.)
* "Pukotina raja" kao Pavle Borovac (1959.)
* "Tri četvrtine sunca" kao Charles (1959.)
* "Noći i jutra" kao Laca (1959.)
* "Cesta duga godinu dana" kao Bernard (1958.)
* "H-8" kao fotograf Vodopija (1958.)
* "Nije bilo uzalud" (1957.)

### Režija

#### Film

* "General" (2019.)
* "Duga mračna noć" (2004.)
* "Karneval, anđeo i prah" (1990.)
* "Glembajevi" (1988.)
* "Od petka do petka" (1985.)
* "Kiklop" (1982.)
* "Povratak" (1979.)
* "Mećava" (1977.)
* "Deps" (1974.)
* "U gori raste zelen bor" (1971.)
* "Kad čuješ zvona" (1969.)
* "Ljubav i poneka psovka" (1969.)
* "Ključ" (1965.)

### Filmski producent

* "General" (2019.)
* "Duga mračna noć" (2004.)
* "Karneval, anđeo i prah" (1990.)
* "Glembajevi" (1988.)
* "Povratak" (1979.)
* "Mećava" (1977.)
* "Deps" (1974.)
* "U gori raste zelen bor" (1971.)
* "Kad čuješ zvona" (1969.)
* "Ljubav i poneka psovka" (1969.)
* "Ključ" (1965.)

Vanjske veze
------------

* Antun Vrdoljak na sajtu IMDb

| Sportske dužnosti |
| --- |
| Prethodi: ***položaj uspostavljen***  |  **Predsjednik Hrvatskog olimpijskog odbora** 1991–2000 | Slijedi: **Zdravko Hebel**  |

| * p
* r
* u
Zlatna arena za režiju |
| --- |
|  SFR Jugoslavija(1955–1990) | 
* František Čáp (1955)
* Branko Bauer (1956)
* Soja Jovanović (1957)
* Nikola Tanhofer (1958)
* Jože Babič (1959)
* Veljko Bulajić (1960)
* Branko Bauer i Igor Pretnar (1963)
* Žika Mitrović i France Štiglic (1964)
* Aleksandar Petrović (1965)
* Vatroslav Mimica (1966)
* Aleksandar Petrović i Puriša Đorđević (1967)
* Živojin Pavlović (1968)
* Fedor Škubonja (1969)
* Krsto Papić (1970)
* Kiril Cenevski (1971)
* Aleksandar Petrović (1972)
* Matjaž Klopčič (1973)
* Zdravko Velimirović (1974)
* Matjaž Klopčič (1975)
* Goran Paskaljević (1976)
* Živojin Pavlović (1977)
* Srđan Karanović (1978)
* Fadil Hadžić (1979)
* Goran Paskaljević (1980)
* Miloš Radivojević (1982)
* Srđan Karanović (1983)
* Rajko Grlić (1984)
* Emir Kusturica (1985)
* Lordan Zafranović (1986)
* Vladimir Blaževski (1987)
* Žarko Dragojević (1988)
* Jože Pogačnik (1989)
* Filip Robar Dorin (1990)

 |
|  Hrvatska(1992–2023) | 
* Krsto Papić (1992)
* Davor Žmegač (1993)
* Zrinko Ogresta (1995)
* Vinko Brešan (1996)
* Goran Rušinović (1997)
* Krsto Papić (1998)
* Zrinko Ogresta (1999)
* Lukas Nola (2000)
* Bruno Gamulin (2001)
* Dalibor Matanić (2002)
* Vinko Brešan (2003)
* Antun Vrdoljak (2004)
* Tomislav Radić (2005)
* Antonio Nuić (2006)
* Kristijan Milić (2007)
* Arsen Anton Ostojić (2008)
* Zvonimir Jurić i Goran Dević (2009)
* Rajko Grlić (2010)
* Dalibor Matanić (2011)
* Branko Schmidt (2012)
* Bobo Jelčić (2013)
* Kristijan Milić (2014)
* Dalibor Matanić (2015)
* Zrinko Ogresta (2016)
* Hana Jušić (2017)
* Nevio Marasović (2018)
* Dana Budisavljević (2019)

 |